rlitschk/wikidir huggingface dataset:
D’ Mänchsmììhla (uff Hoochdiitsch Mönchsmühle odd’r Münchsmühle uff Frànzeesch moulin des Moines) ìsch a Getraidamììhla z’ Krütwiller ìm Unt’relsàss. Sa lììgt àn dr Zorn uff dr Wingerschamer Schtrooss. D’ Mänchsmììhla-n-ìsch ìm 9. Joohrhundert grìnda worra. Ìm 13. Joohrhundert hann sìe d’ Zischterzianser bnutzt. D’ maischta hìttiga Gebäijer schtàmma wohrschiisnig vum 18., 19. odd’r 20. Joohrhundert. Dr ghàuijta-n-Iigàngstoor üss Sàndschtai ìsch ànna 1730 ärrìchta worra. Ànna 1754 hàt dr Àbt Jacques Gacier d’Auvilliers üss’m Kloschter Neuburg s’ Hàuiptgebäi räschtoriart. Àn dr Frànzeescha Revolution hàt d’ Fàmìlia Diemer d’ Mììhla-n-ìwwernumma. Ànna 1884 ìsch àn dr Mììhla-n-a Brànd gsìì. Sitter 1970 wìrd d’ Mììhla unter’m Nàmma Meckert-Diemer bwìrtschàfta. Doo wara unteràndrem Mahl, Dìnkel, Taig un Breedla hargschtällt. Ìm Àugischt 2022 ìsch àn dr Mììhla-n-a groosser Brànd gsìì, wo s’ greeschta Tail vum Betriib zärschteert hàt. S’ hischtoorischa Gebäi ìsch àbgrìssa worra, un d’ Produkzioon ìsch zittawiis uff Gaiderta verlààgert worra. Ìm Oktoower 2022 ìsch d’ Mììhla wììder gäffnet worra. a Bschriiwung vu dr Mììhla bii dr Europäische Charta der Zisterzienser-Abteien und -Stätten (frànzeesch, anglisch) d’ Mänchsmììhla ìn dr Mérimée-Dàtabànk vum frànzeescha Kültüürminìschterium (frànzeesch) Le Moulin des Moines à Krautwiller - Die Mühle der Mönche in Krautwiller. In: Circuit bleu – Côté producteurs. France
D Eveline Stähelin (* 26. Oktober 1959 z Winterthur) isch e Schwyzer Draibuechautoori un Filmreschiseeri. D Eveline Stähelin het vu 1987 bis 1993 an dr Dytsche Film- un Fäärnsehakademy Berlin (dffb) studiert. In däre Zyt het si as Reschiseeri verschiideni Film fir d dffb gmacht. Vu 2000 bis 2001 het si ne Draibuechjohreskuurs an dr Freie Draibuechschuel Berlin absolviert un vu 2003 bis 2005 Method-Writing-Seminaar im Rame vum SAT 1 Talänt Brogramm. Anne 2006 isch dr eerscht Fäärnsehfilm Flanke ins All no iirem Draibuech bim Schwyzer Raadio un Fäärnseh (SRF) uusechuu, 2007 derno Heldin der Lüfte un 2011 Nebelgrind, beedi zäme mit dr Josy Meier. Mit iire het si vu 2013 bis 2015 au d Draibiecher fir drei Folge vu dr Krimiseerie Tatort gschriibe. Vu 2006 bis 2009 isch si Lektoori fir Spiilfilmbrojäkt fir s Schwyzer Bundesamt fir Kultuur gsii. Syter 2011 het si ne Lehrufdraag fir „Gschiichte: Dramaturgy & Wiirkig“ im Fach Meediepedagoogik an dr Alice-Salomon-Hoochschuel z Berlin un syter 2012 fir „Draibuech schryybe“ am Fachberaich Screen Based Media vu dr Berliner Hoochschuel fir Tächnik (Beuth-Hoochschuel). 2006: Flanke ins All (Fäärnsehfilm) 2007: Heldin der Lüfte (Fäärnsehfilm, mit dr Josy Meier) 2011: Nebelgrind (Fäärnsehfilm, mit dr Josy Meier) 2013: Tatort
D’ Triiwelgàss (offiziäll ìm zwaischproochiga Schtroossaschìld Triwelgass; uff Frànzeesch rue du Raisin) ìsch a Schtrooss ìm Schtàdtzäntrum vu Mìlhüüsa. D’ Triiwelgàss fàngt àn dr Kriizung vu dr Blüamagàss un vu dr Schüalgàss àà. Sa làuift uff äbba 110 Meeter ìn Rìchtung Nord-Nordwäscht bis àm Äcka vum Iitràchtsplatzla un dr Garwergàss. Uff ìhrer Làuifschträcka trìfft sa d’ Bäckergàss uff dr äschtliga Sitta un d’ Dräikeenigsgàss uff dr wäschtliga Sitta. Schun ànna 1649 ìsch dia Schtrooss unter’m Nàmma Trauben Gässlein bekànnt gsìì. Dr Nàmma schtàmmt vun dr Ìwwernàchtungsschtätta „zur Trauben“, wo sìch àn dr Schtross bfunda hàt. Ànna 1580 ìsch doo dr Michel de Montaigne blììwa; ìwwer siina Ärfàhrung z’ Mìlhüüsa hàt’r ìn siim Raisablättla Journal de voyage en Italie grädd. Schpeeter ìsch dia Schtätta-n-a Caféhüüs worra. Ànna 1873 ìsch s’ Gebäi vu’ma Brànd zärschteert worra un ìsch schpeeter uffbàuija worra. S’ Caféhüüs ìsch ànna 1926 gschlossa worra. Sallamols ìsch àn’ra Fàssààda àm Äcka vum Iitràchtplatzla-n-a Gmälda gsìì mìt da biblischa Figuura Josua un Kaleb, wo düan mìt’ra Schtànga-n-a rììsiga Triiwel trààga. Unter dr Gmälda ìsch uff Diitsch gschrììwa gsìì: „Wen wir gleich hier zu Land nicht solche Trauben tragen So bringen sicherlich auch kleine Trauben Wein; Dies werden Josua und Kaleb
D’ Blüamagàss (offiziäll ìm zwaischproochiga Schtroossaschìld Bluamagass; uff Frànzeesch rue des Fleurs) ìsch a Schtrooss ìm Schtàdtzäntrum vu Mìlhüüsa. Sa fàngt àn Uff’m Sinna àà un làuift uff äbba 175 Meeter ìn Rìchtung Nord bis àn d’ Kriizung vu dr Triiwelgàss un dr Schüalgàss. Uff ìhrer Làuifschträcka trìfft sa d’ àlta Màrkthàllagàss un d’ Mìttelbàchgàss uff dr wäschtliga Sitta, so wia d’ Engelgàss uff dr äschtliga Sitta. Grààd vor àn dr Kriizung vu dr àlta Màrkthàllagàss ìsch uff dr äschtliga Sitta-n-a Iigàngstoor zem Square Georges-Steinbach. S’ Toor bschteht üss gschmììdana Iisa. M’r wìssa nìt, wu dr Nàmma vu dr Schtrooss har ìsch. Sallamols hàt d’ Schtrooss s’ Tränkbachla-n-ìwwerkweert. Rue des Fleurs. In: Conseil Consultatif du Patrimoine Mulhousien, Société d’Histoire et de Géographie de Mulhouse (Hrsg.): Les rues de Mulhouse : Histoire et Patrimoine. JdM Éditions, Mìlhüüsa 2009, ISBN 2-915836-67-1, S. 216 (französisch, Erstausgabe: 2007). Fleurs (rue des) / Bluamagass. In: Zweisprochiga Strossaschìlder ìn Mìlhüsa. 23. August 2016, abgruefen am 14. Februar 2023 (französisch). Gmässt mìt’m Google Maps 47.745087.3366Koordinate: 47° 44′ 42,3″ N, 7° 20′ 11,8″ O
Drache spiile in de griechische Mythologi e Roll. De Ladon isch e dracheähnlichi Beschtie gsi wu dr Herakles uff Volange vun Eurystheus het solle umbringe. Er isch de hundartkepfig Drache, wu d Gärte vo dr Hesperide bewacht. Er wird entwäder als Nochkumme vum Phorkys oder em Typhon un de Echidna gnennt. S wird gsait, dass sinni Kepf mit viili voschideni Sproche un Schtimm hen kinne spreche. De Python isch de Drache, wu s Orakel vun Delphi bewacht. Er isch e Kind vun de Gaia unem Schlomm, wu ibrigbliebe isch, wo d Deukalionischi Fluet s Goldeni Zytalter beendet ghet het. Er isch vum Apollon umbrocht worre, wo Delphi zum beriemteschte Orakel vo Griecheland gmacht het. D Prieschterinne vum Tempel, wu d Zuekumft vorhergsait hen, hen noch de Schlang Pythie gheisse. Ondri dracheähnlichi Beschtie sin d Hydra mit de immer Kepf, wu immer nochgwachse sin, un ondri schlongeartigi Gschepf gsi. Im Allgmeine sin d Drache fyr d Bewachung vum Schätz wie s Goldeni Fliess odr de Baim vun de Hesperide uftrette. D Muetter vun allene Beschtie soll d Echidna gsi si, wil se mitem Titan Typhon e Beziehung ghet het, wu u. a. de Kerberos, de Orthrus, d Sphinx un de Ladon
D’ Schüalgàss (offiziäll ìm zwaischproochiga Schtroossaschìld Schüelgass; uff Frànzeesch rue Henriette [ʁy ɑ̃.ʁjɛt](info)) ìsch a Schtrooss ìm Schtàdtzäntrum vu Mìlhüüsa. D’ Schüalgàss làuift uff äbba 150 Meeter vu dr Kriizung vu dr Triiwelgàss un dr Blüamagàss bis àn dr Roothüüsplàtz. Sa làuift ìn dr saalwa Rìchtung wia dr Bäckergàss. Uff ìhrer Làuifschträcka trìfft sa s’ Diitschahoofgassla àn dr süüdliga Sitta. D’ Schüalgàss ìsch aina vu da ältschta Schtroossa z’ Mìlhüüsa. Ums Joohr 1300 ìsch sa schun unter’m Nàmma Schulgasse ärwäähnt worra. Tààtsachlig sìnn àn dr Schtrooss zwai Schüala gsìì: ain fìr d’ Maidla, un ain fìr d’ Büawa naawa-n-em Rablitt-Zunfthüüs. S’ ehamààliga Zunfthüüs ìsch noch hìtt mìt’ra fàrwiga Fàssààda z’ sah. Sallamols ìsch naawa-n-em Zunfthüüs a klainer Durgàng gsìì, wo bis àn d’ Bäckergàss gfiahrt hàt. Bis 1867 hàt àui dr süüdliga Tail vu dr hìttiga Triiwelgàss (bis àn d’ Bäckergàss) zu dr Schüalgàss gheert. Àm Tààg vum Ààschluss vu Mìlhüüsa àns Frànkrììch àm 15. März 1798 hàt d’ Schtrooss uff Frànzeesch dr Nàmma rue Henriette bikumma, wial àm Nr. 20 d’ äärschta gebìrtiga frànzeescha Mìlhüüsera, d’ Henriette Reber, uff d’ Walt kumma-n-ìsch. Dur a Verordnung vum Mìlhüüser Gmaindaroot àm 11. Nowamber 1843 ìsch daa Nàmma bschtaadigt worra. Àn dr
S’ Diitschahoofgassla (offiziäll ìm zwaischproochiga Schtroossaschìld Ditschehofgàsslà; uff Frànzeesch Passage Teutonique [pa.saʒ tø.tɔ.nik](info)) ìsch a klaina Schtrooss ìm Schtàdtzäntrum vu Mìlhüüsa. S’ Diitschahoofgassla làuift uff äbba 75 Meeter zwìscha dr Schüalgàss un em Wilhelm-Tell-Plàtz. Àb’m Nr. 10 làuift’s ìn dr gliicha Rìchtung wia dr Passage de la Réunion. S’ Gassla-n-ìsch ànna 1495 zem äärschta Mol ärwäähnt worra, unter’m Nàmma An dem Gässlein, das zum teutschen Hof geht. Uff’m Schtàdtplàn vum Merian ànna 1642 hàt’s àwwer kää Nàmma trajt. Ànna 1797 ìsch’s unter’m Nàmma Deutsches Hof Gasse bekànnt gsìì. Ànna 1815 hàt ìhm dr Mathieu Mieg ìn siim Schtroossaverzaichniss d’ Nàmma Rue Guillaume-Tell un Deutsche Hof Gasse gaa — dr Nàmma rue Guillaume-Tell ìsch hìtt dr frànzeescha Nàmma vu dr Wilhelm-Tell-Gàss. Dur a Verordnung vum Mìlhüüser Gmaindaroot àm 11. Nowamber 1843 hàt d’ Schtrooss offiziäll dr frànzeescha Nàmma passage Teutonique bikumma. Àn dr Zitt vum Riichslànd Elsàss-Lothrìnga so wia vum Drìtta Raich hàt sa Deutsche Hof Gässchen ghaissa. S’ Gassla hàt sallamols zu dr Kàppal vum Diitscha-n-Orda gfiahrt — d’ Ritter hann a Hoof àn dr hìttiga Wilhelm-Tell-Gàss ghàà. Noch hìtt z’ sah ìsch s’ Hüüs àm Nr. 10 mìt siim Fàchwark. ’S schtàmmt vum Mìttelàlter, àwwer s’ greeschta Tail vum
Dr Rufus Hardy (* 16. Dezamber 1855 bii Aberdeen, Monroe County, Mississippi; † 13. März 1943 z’ Corsicana, Texàs) ìsch a US-àmerikànischer Politiker gsìì. Vu 1907 bis 1923 hàt’r dr Bundesschtààt Texàs ìm Represantàntahüüs vu da Verainigta Schtààta vertratta. Dr Rufus Hardy ìsch ànna 1855 ìm Monroe County ìm Nordoschta vum Bundesschtààt Mississippi uff d’ Walt kumma. Ar ìsch dr Suhn gsìì vum George Washington Hardy un vu dr Pauline J. Hardy geboorana Wittaker. Ànna 1861 ìsch d’ Fàmìlia ìn a Büürahoof bii Millican ìm Texàs gànga ge laawa. Dr Rufus ìsch ìn prìwààta Schüala-n-ìm Mississippi un Texàs gànga. Ar hàt d’rnooh Racht àn dr Üniwärsiteet vu Georgia z’ Athens gschtudiart un ìsch ànna 1875 àls Rachtsànwàlt züagloo worra. Àls Ànwàlt hàt’r z’äärzscht z’ Navasota ìm Texàs gschàfft. D’rnooh ìsch’r bis 1888 Schtààtsànwàlt ìm 13. Grìchtsbezirk vum Texàs gsìì. Vu 1888 bis 1896 ìsch’r àls Bezirksrìchter taatig gsìì. Doo druff hàt’r àls prìwààter Rachtsànwàlt gschàfft. Gliichzittig hàt’r siina politischa Kàrriar ààgfànga, àls Mìtglììd vu dr Demokrààtischa Pàrtäi. Bii da Kongrasswàhla vum Joohr 1906 ìsch dr Hardy ìm säckschta Wàhlbezirk vum Texàs ìns US-Represantàntahüüs gwählt worra. Ìm Hüüs z’ Washington, D.C. ìsch’r àb’m März 1907 gsìì, àls Noohfolger vum Scott Field.
Dr Luther Alexander Johnson (* 29. Oktoower 1875 z’ Corsicana, Texàs; † 6. Jüüni 1965 àui därt) ìsch a US-àmerikànischer Jurist un Politiker gsìì. Vu 1923 bis 1946 hàt’r dr Bundesschtààt Texàs ìm Represantàntahüüs vu da Verainigta Schtààta vertratta. Dr Luther Johnson ìsch ànna 1875 z’ Corsicana ìm Oschta vum Texàs uff d’ Walt kumma. Ar ìsch dr Suhn gsìì vum Ebenezer Wiley Johnson un vu dr Fannie L. Johnson geboorana McMillan. Ar ìsch ìn siinera Haimet ìn d’ Schüal gànga. Ar hàt d’rnooh Racht àn dr Cumberland-Üniwärsiteet z’ Lebanon (Tennessee) gschtudiart un ìsch ànna 1896 àls Rachtsànwàlt züagloo worra. Àls Ànwàlt hàt’r z’äärscht z’ Corsicana gschàfft. Zwìscha 1898 un 1902 ìsch’r Bezirksschtààtsànwàlt ìm Navarro County gsìì. D’rnooh ìsch’r bis 1910 Schtààtsànwàlt ìm 13. Grìchtsbezirk vum Texàs gsìì. Gliichzittig hàt’r siina politischa Kàrriar ààgfànga, àls Mìtglììd vu dr Demokrààtischa Pàrtäi. Ìm Jüüni 1916 ìsch’r Delegiart’r àm nàzionààla demokrààtischa Pàrtäitààg z’ St. Louis tailgnumma — doo ìsch dr Presidànt Woodrow Wilson fìr a Wììderwàhl nominiart worra. Ànna 1920 ìsch dr Johnson Vorsìtzend’r vum regionààla demokrààtischa Pàrtäitààg ìm Texàs gsìì. Bii da Kongrasswàhl vum Joohr 1922 ìsch dr Johnson ìm säckschta Wàhlbezirk vum Texàs ìns Represantàntahüüs vu da Verainigta Schtààta gwählt worra.
Dr Silas Hare (* 13. Nowamber 1827 ìm Ross County, Ohio; † 26. Nowamber 1908 z’ Washington, D.C.) ìsch a US-àmerikànischer Jurischt, Forscher un Politiker gsìì. Zwìscha 1887 un 1891 hàt’r dr Bundesschtààt Texàs ìm Represantàntahüüs vu da Verainigta Schtààta vertratta. Dr Silas Hare ìsch ànna 1827 ìm Ross County ìm Süüda vum Bundesschtààt Ohio uff d’ Walt kumma. Ar ìsch dr Suhn gsìì vum Jacob Hare un vu dr Elizabeth Hare geboorana Freshour. Ar ìsch biim Groossvàtter Daniel Hare uffgwàcksa. Sii Vàtter ìsch ànna 1835 gschtoorwa. Ànna 1840 ìsch dr Hare zamma mìt siina Fàmìlia ìns Hamilton County ìm Indiana kumma. Doo ìsch’r ìn äffentliga un prìwààta Schüala gànga. Wahrem Mexikànisch-Àmerikànischa Kriag ìsch’r Soldàt ìn’ra Fräiwìlliga-n-ainhait üss Indiana gsìì. Àn dr Schlàcht vu Buena Vista-n-ìsch’r verlätzt worra. Noh-n-em Kriag hàt’r Racht gschtudiart un ìsch ànna 1850 àls Rachtsànwàlt züagloo worra. Àls Ànwàlt hàt’r z’äärscht z’ Noblesville ìm Hamilton County gschàfft. Ànna 1852 hàt’r ìn Mexiko, Zäntrààlàmerikà un d’ Süüdliga Sandwichìnsla graist, un àui ìn Oregon un Kàlifornia. Ànna 1853 hàt’r uff Belton ìm Texàs gwàndelt, wu-n-’r eewafàlls àls Ànwàlt taatig gsìì-n-ìsch. Ànna 1858 hàt’r àn’ra Forschungsrais ìn dr Texas Panhandle un ìn d’ Regioon Llano Estacado ìm Norda vum
Da chinesische Kalenda isch an astronomischer Lunisolarkalender, des hoasst, an Kalenda, wo sich gliichzitig mitm Sunnazyklus (durat a Johr) und m Mondzyklus (durat an Monat) usgoht, und net vo arithmetischa Regla bschtimmt wird, sondan vo astronomischa Ereignisse. Obwohl in China und Taiwan wird offiziell da gregorianischen Kalender vawendet, zur Berechnung vo rituella Feschte nimmt ma aba all no da traditionelle Kalenda. Im Chinesischen hoaßt der traditionelle Kalender Bauernkalender ( 農曆 nóngli), da gregorianische Kalender isch da weschtliche ( 西曆 xīli) oda bürgerliche Kalender (公曆 gōngli). Oa Johr im chinesischa Kalenda bschtoht in da Regel us 12 Monat, wo vo 1 – 12 durchnummeriert sind, am Tag vom Neumond afangen und 29 oda 30 Täg hond. Zum dia Differenz zum tropischa Johr uszglicha gits – noch nam relativ komplizierta Syschtem eppa alle drü Johr oan Schaltmonat, wo dia gliich Numma hot wia da Monat davor. Also hot a normals Johr 353 – 355 Täg, a Schaltjohr hot 383 – 385 Täg. Neujohr isch zwüscha Wintersonnenwende und Frühlingstagundnachtgleiche, also zwüscha dm 21. Januar und m 21. Februar (gilt für 1645-2644). Ußadeam gits an Zyklus vo je 60 Johr, Monate und Täg. Da hütige chinesische Kalenda gilt sit 1645 und hot im Prinzip
Dr François Daniel Burckard (* 29. Hornung 1928 z’ Mìlhüüsa; † 24. Janner 2017 z’ Rouen) ìsch a frànzeescher Historiker un Urkundaversorger gsìì. Dr François Burckard hàt ànna 1948 a Bibliothekàr-Àbschluss bschtànda. Ànna 1951 hàt’r a Dokterwìrda àn dr École nationale des chartes bschtànda; siina Dokteràrwet hàt’r ìwwer dr Hoochhaitliga-n-Elsassischa Rot ìm 18. Joohrhundert gschrììwa. D’rnooh ìsch’r laitender Urkundaversorger vum Département Drôme gsìì. Vu 1951 bis 1964 ìsch’r Dirakter vum Départementsàrkiiv gsìì — ànna 1963 ìsch’r d’rzüa Mìtglììd ìn dr Académie drômoise worra. Üsserdam ìsch’r vu 1953 veràntworlig fìrs Àrkiiv vum Département Ardèche gsìì, so wia Dirakter vum Départementsàrkiiv vu dr Seine-Maritime zwìscha 1966 un 1988. Doo hàt’r s’ Àrkiiv ìn a Turm àm Ufer vu dr Seine loo wàndla un hàt d’ Digitàlisiarung vum Àrkiivdianscht gfärdert. Vu 1965 bis 1979 ìsch’r Beträijer fìr d’ Kültürälla-n-Ààglagahaita vu dr Regioon Haute-Normandie gsìì. Naawadràà ìsch’r ànna 1974 Presidant vu dr Àkademii fìr Wìssaschàft, Lìteràtüür un Kunscht vu Rouen worra. Ìwwer d’ Schtàdt Rouen hàt’r zwai Biacher gschrììwa. Fìr siina Taatigkait ìsch dr Burckard mehrmols üsszaichent worra. Ar ìsch ànna 1971 Offiziar vum Oorda vu dr Kunscht un Lìteràtüür worra, so wia Ritter vu dr Ehralegioon ànna 1980. Ìm Joohr 1984 ìsch’r àls
D Rita Grießhaber (* 27. Mai 1950 z Dirre) isch e dytschi Bolitikeri (Bindnis 90/Di Griene) un eemooligi Abgoorneti vum dytsche Bundesdaag. Vu 2003 bis 2012 isch si stellverdrättendi Laieriichteri am Verfassigsgriichtshoof fir s Land Baade-Wiirttebäärg gsii. D Grießhaber het an dr Uniwersiteete Dibenga un Berlin Diploompedagoogik studiert un het druf Bibliothekaari gleert. Anne 1991 isch si Mitgliid vu dr Griene woore. In dr Joor 1989 bis 1994 isch si Stadtreeti z Fryburg gsii. Vu 1993 bis 1995 un wiider 1999 bis 2003 isch si Mitgliid im baade-wiirttebärgische Landesvorstand vu dr Griene gsii. Vu 1994 bis 2002 het si as Abgoorneti fir dr Schwaarzwald-Boor-Krais em Bundesdaag aagheert. Syter anne 1998 isch si Mitgliid im Uuswäärtigen Uusschuss un in dr Barlemäntaarische Versammlig vu dr OSZE gsii. Iri Schwäärpinkt sin di Verainte Nazioone, di uuswäärtig Kultuurbolitik un Länder wie d USA, dr Iran un dr Maghreb gsii. Am 25. Juuni 2003 het dr Landdaag vu Baade-Wiirtebäärg d Rita Grießhaber zum Mitgliid am Verfassigsgriichtshoof vum Land Baade-Wiirttebäärg gweelt. Si isch mit 86 vu 93 Stimme fir 9 Joor gweelt woore un het zue dr stellverdrättende Mitrgliider ooni Befähigung zum Riichteramt gheert. D Rita Grießhaber isch Voorstandsmitgliid im Soziaaldienscht vu kadoolische Fraue e. V.
Dr Salomon Fehrenbach (* 7. Jänner 1812 z St. Märge; † 18. Augschte 1892 z Fryburg) isch e baadische Jurischt, Haimetdiichter un liberaale Bolitiker gsii. Dr Fehrenbach isch as Buurebue uf d Wält chuu un het bis er 14 Johr alt gsii isch uf em Fäöld gschafft un as Hiirtebue. Derno isch er uf d Mittelschuel z Eschinge gange un het vu 1833 bis 1837 Räächtwisseschafte un Filosofy an dr Uniwersiteet Fryburg studiert. In dr Zyt vu sym Studium isch er 1831/32 Mitgliid vu dr Burschenschaft Euthymia Freiburg woore. No dr Staatsbriefig 1837 isch er in Staatsdienscht yydrätte. Är het vu 1837 bis 1839 as Aktuar bim Beziirksamt Stocke gschafft, derno bis 1843 as Räächtspraktikant bim Landamt z Fryburg, bim Beziirksamt Ettlinge (1839–1841) un bim Beziirksamt Känzinge. Anne 1843 isch er deert Assessor woore un isch as soonige 1845 an Beziirksamt Säckige gange, 1845 an s Beziirksamt Schopfe un 1846 wider an s Beziirksamt Säckige. Vu 1847 bis 1892 het dr Fehrenbach as Räächtsaawalt gschafft, aafangs z Säckige, ab 1850 z Fryburg. Vum 27. Juni 1848 bis zum Änd vum „Rumpfbarleänt“ im Juuni 1849 het dr Fehrenbach dr Frankfurter Nazionaalversammlig as Abgoordnete fir Schopfe aagheert. Syt April 1849 isch er
Dr Christoph Bernoulli (* 15. Mai 1782 z Baasel; † 6. Februar 1863 z Baasel) isch e Schwizer Naturforscher und Wirtschaftswüsseschaftler us dr Gleertefamilie Bernoulli gsi. Dr Bernoulli isch dr Soon vom Verwaltigsbeamte und Brofässer vo dr Elokwänz Daniel II Bernoulli (1751–1834) und sinere Frau Maria Magdalena Buurged gsi. Er isch z Baasel ufgwaggse und het drotz sinere konserwatiive Schuelbildig und Erziejig sich scho früe für d Ideä vo dr franzöösische Revoluzioon begäisteret. Ab 1795 het er an dr Baasler Uni Filosofii, Jura und Mediziin studiert und vo 1798 gliichzitig in dr helvetische Kanzlei für Erziejig und Kultuur und bim Minister Philipp Albert Stapfer z Luzärn gschafft. Er het vo 1801 aa an dr Uniwersidäat Göttinge Naturwüsseschafte studiert und s Studium erfolgriich mit dr Bromozioon abgschlosse. Druf isch er Leerer am Pedagogium z Halle worde, wo dr Gründer von em, dr August Hermann Francke 1694 dr Grundstäi für äini vo de modärnste Schuele vo sinere Zit gläit het. Für öbbe zää Schüeler isch äi Leerer zueständig gsi und d Naturwüsseschafte häi e groosse Stellewärt gha. Druf het er an dr Kantonsschuel z Aarau gschafft und 1805 isch er wider uf Baasel. Z Baasel het er mit dr Understützig vo sinere
BTS BTS (àui Bangtan Boys; koreànisch: 방탄소년단 Bangtan Sonyeondan) ìsch a südkoreànischa Boygrupp, wo ànna 2010 vu dr Àgantüür Big Hit Entertainment gebìlda worra-n-ìsch. Sa beschteht üss sììwa Mìtglììder: dr Jin, dr Suga, dr J-Hope, dr RM, dr Jimin, dr V un dr Jungkook, wo zamma d’ maischta Liader düen schriiwa un produziara. Sa ìsch urschprìnglig a Hip-Hop-Grupp gsìì, àwwer ìhra Müüsikschtiil hàt sìch noh z’ noh zu Pop un R&B äntwìckelt. Ìn ìhra Liader wìrd um Gaischteszüaschtànd, d’ Schwiarigkaita-n-ìn da Jugendsjoohra, Salbschtliawa, Aigasìnnligkait un d’ Folga vu dr Beriahmthait grädd, villmol ìn Bezug zu dr Lìteràtüür, dr Filosofii un Konzäpter üss dr Seelakunda. D’ Gschìchtla, wo sa ärzeehla, fìnda-n-oft ìn’ra pàrallela Walt schtàtt. Ìhr Debüü hàt d’ Grupp ànna 2013 mìt’m Sìnggelàlbum 2 Cool 4 Skool ghàà. Ànna 2014 hann d’ BTS ìhr äärscht Àlbum uff Koreànisch (Dark & Wild) un uff Jàpànisch (Wake Up) veräffentligt. Mìt ìhrem zwaita koreànischa Schtüdioàblum Wings (2016) hann sa zem äärschta Mol ain Millioon Schàllplàtta-n-ìm Südkoreà verkàuift. Ànna 2017 ìsch d’ Grupp ìnternàzionààl bekànnt worra un hàt d’ „Koreànischa Wälla“ ìn d’ Verainigta Schtààta gebrocht — doo hàt sa fìr d’ Sìnggel Mic Drop àls äärschta koreànischa Grupp a Guldiga-n-Üsszaichnung vu dr Recording
BoOzy’ OS un d Cristal Eedelstäi oder D Cristal Eedelstäi (Originaltitel: BoOzy’ OS et la Gemme de Cristal oder La Gemme de Cristal) isch e computergenerierte franzeesischi Animations-Chuurzfilm vum J.K. Arsyn. Är isch am 15. April 2013 bim Festival d’Animation Annecy vereffetligt woore un het deert dr Wettbewäärb „+ de courts !“ gwunne. Dr Film basiert uf dr Comic-Serie BoOzy’ OS vum J.K. Arsyn. Vorlage:Panorama/Wartung/Bildbeschreibung fehlt Commons: BoOzy’ OS and the Cristal Gem – Sammlig vo Multimediadateie Offiziälli Websyte BoOzy’ OS et la Gemme de Cristal in dr Internet Movie Database BoOzy’ OS et la Gemme de Cristal in dr Online-Filmdatebank BoOzy’ OS and the Cristal Gem · Electronic press kit - Orthography and AKAs. C2S Network, abgruefen am 18. Februar 2023.
Dr Benedikt La Roche (au La Roche-Stäächeli; * 26. Juli 1802 z Baasel, † 6. Dezämber 1876 z Baasel) isch e Schwizerer Bankiee und Politiker gsi. Er isch vor allem bekannt worde, won er 1848/49 dr erst äidgenössich Generalbostdiräkter gsi isch. Dr Benedikt La Roche isch dr Soon vom Bankiee Johann Jakob La Roche (1774–1856) und dr Anna Katharina (1778–1828), dr Dochder vom Siidebandfabrikant und Rootsher Peter Vischer, gsi. Er het 1824 d Dorothea Stäächeli (1806–1868) ghürootet und 1874 in zwäiter Ee d Anna Maria Briiswärk (1817–1885), d Witwe vom Bandfabrikant Wilhelm Buurged. Chinder het er käni ghaa. Dr La Roche hetl en Usbildig zum Kaufmaa gmacht, zerst z Baasel und 1821 in Le Havre. Zwäi Joor spööter het er d Prokura im Bank- und Spedizioonsundernääme vo dr Familie überchoo.Vo 1840 aa het er d Firma zsämme mit sim Brueder Carl Gustav (1813–1873) gläitet. Vo 1832 bis 1840 isch er Mitgliid vo dr Baasler Kaufhuus- und bis 1850 vo dr Handligskommissioon gsi. Vo 1831 bis 1837 isch dr La Roche Ooberlütnant vo dr Baasler Kawallerii gsi, won er denn bis 1842 reorganisiert het. Er isch 1840/41 Mitgliid vom Baasler Milidäärkollegium gsi und isch 1848 Aidemajor vo dr Baasler Bürgergarde worde.
Die Badisch Staatsbrauerei Rothuus AG isch e Brauerei mit Sitz z Grafehuuse in Bade-Württemberg. D Rothuus-Brauerei lyt a dè Landschtrõß vo Seebrugg am Oschtzipfel vom Schluchsee uff Bōōdorf. Wèg dè guètè Vofüègbarkeit vo weichèm Brauwasser, gnuèg Holz für s Aaheizè un gnuèg Kälti für s Brauè un Uffbewaarè vom Byr hèn d Kloschterbrüèder vo St. Bläsy lokalschtrategisch gschickt gwäält. S Brauerei isch a nèré Stell hèrrè pflanzt worrè, wo urschprünglich è Gaschthuus gschtandè isch, un sèll Gaschthuus isch am obberè Ènd von èm langè Stich platzyrt, mit wellèm d Landschtrõß vom Obbèrè Mettmadal bim Grõfuusèmer Wyler Amèrtsfäld (926 m NHN) uff d Höchi vo 960 m NHN bim Chraisvokeer vor dè Brauerei aaschtygt. Nördlich un obberhalb vo dè Brauerei isch dè Grõfuusèmer Zinkè Dürrèbüèl uff knapp übber 1000 m NHN dèheim un öppè 1100 m vo dè Brauerei èwäg. Südweschtlich vo dè Brauerei un nu guèt 300 m èwäg lyt Grõfuusèmer Ortsdeil Brünnlisbach a dè obberè linkè Mettmahaaldè. S Heimètmuseum Hüsli, bundeswit bekannt worrè als fingyrtes Woonhuus vom Professor Brinkmaa i dè Fèrnseeseriè D Schwarzwaldklinik lyt uff dè glychè Höchi wiè d Brauerei un öppè 240 m südöschtlich dèvu. D Gmeindehauptort Grõfuusè lyt è bitzeli dǜèfer wiè s Rothuus un